APSTIPRINĀTS
ar VAS “Latvijas dzelzceļš” iepirkuma komisijas
2025.gada 12.maija 19.sēdes protokolu
VAS “Latvijas dzelzceļš”
organizētā atklātā konkursā “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)

(turpmāk – iepirkums)

SKAIDROJUMS NR.22
	1.JAUTĀJUMS
Dokumenta “Nolikuma grozijumi _Nr.4_LDZ 2024_152-AK” 17. punktā ir noteikts, ka liftu celtspējai jābūt vismaz 800 kg. Saskaņā ar dokumenta “Liepāja TS_lifti” 2.1. punktu lifta kabīnes izmēriem jābūt vismaz 1200 mm x 2300 mm. Pastāv arī Klienta prasības durvju atvēruma platumam - 1100 mm. 

Saskaņā ar EN 81-20, pacēlājiem ar celtspēju 800 kg maksimāli pieļaujamā kabīnes platība ir 2,13 m², savukārt jūsu norādītie izmēri ir 2,76 m², kas pārsniedz norādītajai celtspējai pieļaujamo kabīnes laukumu, bet atbilst celtspējai 1275 kg. 
EN 81-20 standarti:
 Kravnesība (kg)           Ietilpība (cilv.)    Maksimālā kabīnes platība (m²) 
630                                  8 			1,66 
800 			   10 			2,13
1000 			   13 			2,66
1275			   17		            3,36

 Saskaņā ar 5.5. sadaļu. Dokumenta "LDz-pasazieru-infrastrukturas-Universala-dizaina-standarts" "LIFTS, PACĒLĀJS" paredzēti lifti, kuru kabīnes izmēri ir vismaz 110 cm x 140 cm un 150 cm x 150 cm.

 Ražotāji var piedāvāt opcijas, kas atbildīs standartiem un kuru durvju atvēruma platums ir 1100 mm. Bet šajā gadījumā kabīnes izmērs var būt 1400x1600 mm, un lifta celtspēja var būt 1000 kg.
Ražotājs arī iesaka apsvērt kabīnes konfigurāciju atbilstoši EN 81-70 2. tipam, ko plaši izmanto valsts iestādēs un transporta mezglos, tostarp dzelzceļa stacijās.

Kabīnes izmērs: 1100 × 2100 mm
Durvju platums: 900 mm
Kravnesība: 1000 kg
Pārejošais variants (durvis abās pusēs)

Šī konfigurācija pilnībā atbilst EN 81-70 prasībām un nodrošina ērtu piekļuvi pasažieriem ar somām, ratiņkrēsliem, kā arī cilvēkiem ar kustību traucējumiem un to pavadoņiem. Pārejošajā variantā tiek nodrošināta ērta iekļūšana un izkļūšana bez nepieciešamības veikt manevrus kabīnē.

 Lūdzam precizēt tehnisko specifikāciju prasības attiecībā uz lifta kabīnes minimālajiem izmēriem, durvju atvēruma platumu un celtspēju, ņemot vērā NE 81-20 un EN 81-70 standartu  prasības.

	1.ATBILDE
Prasības liftam ir noteiktas, ievērojot tā paredzēto ekspluatāciju. Tehniskā specifikācija netiks precizēta, dokuments “Nolikuma grozijumi _Nr.4_LDZ 2024_152-AK” paliek spēkā.

	2.JAUTĀJUMS

Dokumenta “Nolikuma grozījumi Nr.4_LDZ 2024_152-AK” 4.punktā teikts: Uzņēmējam stacijas teritorijā jāparedz vieta biļešu tirdzniecības un citu pašapkalpošanās automātu novietošanai nākotnē, Būvprojektā jāparedz vismaz trīs pašapkalpes automātu izvietošanas iespējas ar elektrobarošanas un telekomunikāciju pieslēgumiem. Jāparedz vismaz trīs  elektrobarošanas uzskaites; 

Šī Līguma ietvaros līdz katrai no vismaz trīs paredzētajām pašapkalpes automātu izvietojuma vietām jāizbūvē sakaru kabeļu kanalizācija un elektrobarošanas pieslēgums ar elektroenerģijas uzskaiti. Jāizbūvē sakaru kabeļu kanalizācijas un elektrobarošanas kabeļu ievadi sadalnē (sk. 5.7.p).”;
 10. un 11. punkts norāda, ka vārdu “nojumes” aizstāt ar “vietas”. 

Vai mēs pareizi saprotam, ka pašapkalpošanās automātu un šo automātu nojumju piegāde un uzstādīšana nav iekļauta šī iepirkuma ietvaros, bet tiks nodrošināta atsevišķa iepirkuma ietvaros?

[bookmark: _Hlk197951825]Lūdzam precizēt nepieciešamību katrā stacijā uzbūvēt tieši trīs vietas pašapkalpošanās automātiem un nojumēm.

 Lūdzam precizēt nojumju pamatu izbūves nepieciešamību šī iepirkuma ietvaros.


	2.ATBILDE.
[bookmark: _Hlk197952106]Pašapkalpošanās automātu un šo automātu nojumju piegāde un uzstādīšana, kā arī nojumju pamatu izbūve nav jāveic. Piedāvājumā pretendentiem jāparedz sakaru kabeļu kanalizācijas pieslēguma un elektrobarošanas pieslēguma ar elektroenerģijas uzskaiti (un elektroenerģijas uzskaites rezerves vietām) izbūve līdz pašapkalpes vietai, tajā paredzot vismaz trīs pašapkalpes automātu izvietojuma vietas, atbilstošas ietilpības sakaru kabeļu kanalizācijas un elektrobarošanas pieslēgumi, atbilstoši Pasūtītāja prasību II sējuma 5.7. apakšpunktam.



